**З А П И С Н И К**

од 16-та седница на Советот на Општина Аеродром, одржана на 26.09.2022 година со почеток во 16:30 часот, во просториите на Општина Аеродром

Присутни:

|  |  |
| --- | --- |
| 1. Дејан Митески | 17.Сузана Делева |
| 2. Милка Тримчевска | 18.Томче Ѓуровски |
| 3. Стефан Синадиновски | 19. Љупчо Недески |
| 4. Љупчо Ацковски | 20. Даниел Самарџиски |
| 5. Сузана Павловска | 21. Александра Петковска Николовска |
| 6. Оливер Миланов | 22. Миле Климоски |
| 7. Антонио Петковски | 23. Дарко Масларковски |
| 8. Маријана Столевска Тасиќ | 24. Горан Костовски |
| 9. Станислав Николовски | 25. Сања Несторовска Лазарова |
| 10.Лидија Стаменкова | 26. Дејан Ристовски |
| 11.Бошко Петковски | 27. Благица Сековска |
| 12Валерија Анастасова |  |
| 13. Васе Канзуров |
| 14. Елена Мургоска Митреска |
| 15. Милутин Ристески |
| 16. Вангелина Мојаноска |

Присутни се и претставници од Општинската администрација.

Претседателот Дејан Митески, ја отвори седницата на Советот на Општина Аеродром и констатира дека на седницата присуствуваат мнозинство членови на Советоти Советот може полноважно да одлучува.

Претседателот извести дека на седницата советникот Даниел Самарџиски е приклучен он-лајн

Претседателот отвори расправа по однос на Записникот на 15-та седница на Советот.

Советникот Васе Канзуров се јави за збор и побара да има технички корекции во записникот.

Бидејќи никој друг не побара збор Претседателот го стави на гласање Записникот со забелешка.

**ГЛАСАА: ЗА – 25 советници ПРОТИВ – 1 против ВОЗДРЖАНИ- нема**

Се констатира дека записникот е усвоен.

Претседателот отвори расправа по однос на дневниот ред и извести дека се доставени предлог точки за дополнување на дневниот ред од страна на Градоначалникот:

1.Предлог-Одлука за давање на времено користење на недвижна ствар.

2.Предлог-Одлука за измена на Одлуката за задолжување на Раководителот на Одделението за комунални работи на Општина Аеродром, за преземање активности со цел регулирање на договорни обврски кон ангажирани сезонски работници во Општина Аеродром.

3.Предлог-Одлука за давање согласност за примање на донација од страна на Олимписки комитет на Северна Македонија (МОК).

4.Предлог-Одлука за измена на Одлука за измена на Одлука за утврдување на обврска за обезбедување паркинг за велосипеди ви рамки на градежна парцела при поднесување барања за издавање одобренија за градење.

И од страна на член на Совет Дејан Ристовски:

1.Предлог-Иницијатива за изработка на Физибилити студија со цел основање на ЈП за производство и продажба на електрична енергија.

Претседателот извести дека точката под реден број 14 од предлог дневниот ред е повлечена од страна на предлагачот.

Претседателот отвори расправа по однос на предлозите.

Претседателот на Совет Дејан Митески постави прашање во врска на предлогот од страна на Советникот Дејан Ристовски за Предлог-Иницијатива за изработка на Физибилити студија. Претседателот на Совет побара да се објасни врз основа на кој законски основ е предложена одлуката, за колку средства станува збор и доколку би ја прифатиле Иницијативата од каде би се обезбедиле и колкава е сумата за изработка на Физибилити студија. Советкинот Дејан Ростовски кажа дека во моментот ја нема Предлог Иницијативата за да образложи.

Бидејќи никој друг не побара збор, Претседателот го заклучи претресот и го стави на гласање предлогот за дополнување на дневниот ред.

**Предлог-Одлука за давање на времено користење на недвижна ствар**

**ГЛАСАА: ЗА – 24 советници ПРОТИВ – нема ВОЗДРЖАНИ- нема**

Се констатира дека предлогот е усвоен

**Предлог-Одлука за измена на Одлуката за задолжување на Раководителот на Одделението за комунални работи на Општина Аеродром, за преземање активности со цел регулирање на договорни обврски кон ангажирани сезонски работници во Општина Аеродром.**

**ГЛАСАА: ЗА – 25 советници ПРОТИВ – нема ВОЗДРЖАНИ- нема**

Се констатира дека предлогот е усвоен

**Предлог-Одлука за давање согласност за примање на донација од страна на Олимписки комитет на Северна Македонија (МОК).**

**ГЛАСАА: ЗА – 25 советници ПРОТИВ – нема ВОЗДРЖАНИ- нема**

Се констатира дека предлогот е усвоен.

**Предлог-Одлука за измена на Одлука за утврдување на обврска за обезбедување паркинг за велосипеди во рамки на градежна парцела при поднесување барања за издавање одобренија за градење.**

**ГЛАСАА: ЗА – 19 советници ПРОТИВ – нема ВОЗДРЖАНИ- нема**

Се констатира дека предлогот е усвоен

**Предлог-Иницијатива за изработка на Физибилити студија со цел основање на ЈП за производство на електрична енергија.**

**ГЛАСАА: ЗА – 8 советници ПРОТИВ – нема ВОЗДРЖАНИ- нема**

Се констарира дека предлогот не е усвоен.

**Претседателот го стави ва гласање дневниот ред со дополнувањето.**

**ГЛАСАА: ЗА – 24 советници ПРОТИВ –нема ВОЗДРЖАНИ- нема**

Се констатира дека дневниот ред за 16-та седница е усвоен

Согласно член 61 од Деловникот за работа на Советот предлагам измена на редоследот на точките на дневен ред и тоа 12та точка од дневниот ред **Предлог-Заклучок за усвојување на Информација од одделение за урбанизам и подготовка на урбанистички планови за техничка исправка на ГП.2.3 од Измена и дополна на ДУП за градска четврт И11 блок 11.02, Општина Аеродром, донесен со одлука на Совет бр.09-294/3 од 29.07.2021 година да се разгледа како прва точка** од дневниот ред, а дополнителната точка **Предлог-Одлука за измена на Одлука за утврдување на обврска за обезбедување паркинг за велосипеди во рамки на градежна парцела при поднесување барања за издавање одобренија за градење** да се рагледа како **втора точка** од дневниот ред, додека останатите дополнителни точки да се разгледаат како последни од дневниот ред, а пред точката советнички прашања.

**ГЛАСАА: ЗА – 22 советници ПРОТИВ – нема ВОЗДРЖАНИ- нема**

Се констатира дека предлогот е усвоен

**Се премина на точките од дневниот ред**

**1-ва точка-Предлог-Заклучок за усвојување на Информација од одделение за урбанизам и подготовка на урбанистички планови за техничка исправка на ГП.2.3 од Измена и дополна на ДУП за градска четврт И11 блок 11.2. Општина Аеродром, донесенсо одлука на Совет бр.09-294/3 од 29.07.2021 година.**

**ГЛАСАА: ЗА – 15 советници ПРОТИВ – нема ВОЗДРЖАНИ- нема**

Се констатира дека заклучокот е усвоен.

**2-ра точка-Предлог-Одлука за измена на одлуката за утврдување на обврска за обезбедување паркинг за велосипеди во рамки на градежна парцела при поднесување барања за издавање одобренија за градење.**

Советникот Милутин Ристески побара да се објасни точката.

Претставник од Општинската администрација даде објаснување.

**ГЛАСАА: ЗА – 26 советници ПРОТИВ – нема ВОЗДРЖАНИ- нема**

Се констатира дека Одлуката е усвоена

**3-та точка**-**Предлог-Одлука за именување член во Управен Одбор во ЈУДГОА Срничка-претставник на Министерството за труд и социјална политика.**

**Претставник од надлежната комисија Милка Тримчевска се произнесе по однос на точката каде што извести дека комисијата го усвои предлогот на Министерството за труд и социјална политика за член на Управен одбор во ЈУДГОА Срничка да биде лицето Михајло Атанасовски и предложи Советот да ја усвои точката.**

Бидејќи никој друг не побара збор претресот беше заклучен и точката беше ставена на гласање.

**ГЛАСАА: ЗА – 22советници ПРОТИВ – нема ВОЗДРЖАНИ- нема**

Се контатира дека Одлуката е усвоена.

**4-та точка од дневниот ред** –.**Предлог-Одлука за именување на член во Управен Одбор на ЈУДГ Буба Мара претставници од Советот на родители.**

Претставник на комисијата Милка Тримчевска се произнесе по однос на точката и извести дека комисијата едногласно предлага лицата Павлина Пецова и Марија Томевска да бидат претставници на Советот за родители.

Бидејќи никој друг не побара збор точката беше ставена на гласање

**ГЛАСАА: ЗА – 22 советници ПРОТИВ – нема ВОЗДРЖАНИ- нема**

Се констатира дека Одлуката е усвоена.

**5-та точка** од дневниот ред –**Предлог-Одлука за именување на член во Управен одбор на ЈУДГ Буба Мара претставник на Министерството за труд и социјална политика.**

Претставник од комисијата Милка Тримчевска се произнесе по однос на точката, предлогот кој е даден од Министерството за труд и социјална политика лицето Фросина Стојанова да биде член на Управен одбор во градинката Буба Мара. Советничката предлага Советот да го усвои предлогот.

**ГЛАСАА: ЗА – 22советници ПРОТИВ – нема ВОЗДРЖАНИ- нема**

Се констатира дека Одлуката е усвоена.

**6-та точка** –**Предлог-Одлука за именување на член во Управен одбор на ЈДГОА Срничка претставници на Советот на родители.**

**Претставник од надлежната комисија Милка Тримчевска** извести дека по однос на оваа точка комисијата едногласно го усвои предлогот за членови и предложени се Александра Стефановиќ Бранѓолица и Елена Врбоска.

**За збор се јави советничката Вангелина Мојаноска** и праша зошто после една година се чека овие предлози да бидат прифатени.

**Претставник од Општинската администрација даде одговор.**

**За збор се јави Советникот Дарко Масларковски** и се изјасни дека членовите кои што ги именуваме треба да доставуваат CV.

**Претседателот на Совет Дејан Митески** одговори дека законската регулатива наложува на тоа Советот на родители, односно Министерството има полно право да предложи член за кој ние немаме надлежност да преговараме, туку само ја носиме одлуката.

Бидејќи никој друг не побара збор, одлуката беше ставена на гласање.

**ГЛАСАА: ЗА – 22 советници ПРОТИВ –нема ВОЗДРЖАНИ- нема**

Се констатира дека Одлуката е усвоена.

**7-ма точка** - **Предлог-Заклучок за усвојување на Годишна програма за екскурзии на ООУ Гоце Делчев за учебната 2022/2023 година.**

Претседателот отвори расправа,за збор се јави **Советничката Вангелина Мојаноска** и информираше дека оваа и наредната точка на комисијата за Образование и култура точките беа разгледани, дадовме предлог до училиштата да се побара со годишната програма да бидат доставувани и овие програми.

**Претседателот на Совет Дејан Митески** по однос на дискусијата предложи заклучок каде што би ги задолжиле училиштата заедно со годишната програма да ги доставуваат и годишните програми за екскурзии.

**По однос на предлогот се гласаше**: **ГЛАСАА: ЗА – 22 советници ПРОТИВ – нема ВОЗДРЖАНИ- нема**

Се констатира дека Предлогот е усвоен.

**По однос на годишната програма за екскурзии гласаа:**

**ГЛАСАА: ЗА – 22 советници ПРОТИВ –нема ВОЗДРЖАНИ- нема**

Се констатира дека Програмата е усвоена.

**8-ма точка** - **Предлог-Заклучок за усвојување на Годишна програма за екскурзии на ООУ Ѓорѓија Пулевски за учебната 2022/2023 година.**

**Бидејќи никој не побара збор точката беше ставена на гласање**

**ГЛАСАА: ЗА – 22 советници ПРОТИВ – нема ВОЗДРЖАНИ- нема**

Се констатира дека Програмата е усвоена.

**9-та точка од дневниот ред** - **Предлог-Одлука за одобрување на дополнителни финансиски средства на основните училишта и детските градинки на територијата на Општина Аеродром.**

Бидејќи никој не се јави за збор претресот беше заклучен и точката беше ставена на гласање.

**ГЛАСАА: ЗА – 22советници ПРОТИВ – нема ВОЗДРЖАНИ- нема**

Се констатира дека Одлукатае усвоена.

**10-та точка**-**Предлог-Одлука за давање согласност за измена и дополнување на Статутот на ООУ Лазо Ангеловски**

Бидејќи никој не побара збор, претресот беше заклучен и точката беше ставена на гласање.

**ГЛАСАА: ЗА – 23 советници ПРОТИВ – нема ВОЗДРЖАНИ- нема**

Се констатира дека Одлуката е усвоена.

**11-та точка** - **Предлог-Програма за измена и дополнување на Програмата за поддршка на културата во Општина Аеродром за 2022 година.**

Бидејќи никој друг не побара збор Претседателот го заклучи претресот и ја стави точката на гласање.

**ГЛАСАА: ЗА –23советници ПРОТИВ –нема ВОЗДРЖАНИ- нема**

Се констатира дека Програмата е усвоена

**12-та точка** -**Предлог-Одлука за давање на согласност за измена и дополна на Годишен План за вработување на Општина Аеродром за 2022 година .**

Бидејќи никој друг не побара збор претресот беше заклучен

**ГЛАСАА: ЗА – 15 советници ПРОТИВ –нема ВОЗДРЖАНИ- нема**

Се констатира дека Одлукатае усвоена.

**13-та точка**- **Предлог-Одлука за давање на согласност на Годишен План за вработување на Општина Аеродром за 2023 година.**

За збор се јави Советникот Милутин Ристески каде што кажа дека има техничка грешка околу премутација на броеви.

Бидејќи никој друг не се јави за збор претресот беше заклучен и со корекција дадена од Советникот Предлог-Одлуката беше ставена на гласање.

**ГЛАСАА: ЗА – 15советници ПРОТИВ – нема ВОЗДРЖАНИ- нема**

Се констатира дека Одлуката е усвоена.

**14-та точка** - **Предлог-Програма за измена и дополна на Програма (Ј) Комунални дејности на подрачјето на општина Аеродром за 2022 година.**

Бидејќи никој не побара збор претресот беше заклучен и точкатабеше ставена на гласање.

**ГЛАСАА: ЗА – 15 советници ПРОТИВ – нема ВОЗДРЖАНИ- нема**

Се констатира дека Програмата е усвоена.

**15 точка** од дневниот ред - **повлечена**

.

**16-та точка**–**Предлог-Одлука за давање на трајно користење на движни ствари на ООУ Димитар Македонски.**

Бидејќи никој не побара збор претресот беше заклучен и точката беше ставена на гласање.

**ГЛАСАА: ЗА – 15 советници ПРОТИВ – нема ВОЗДРЖАНИ- нема**

Се констатира дека Одлуката е усвоена.

**17-та точка-Предлог-Одлука за доделување еднократна парична помош на семејство Чрчев заради полесно надминување на последиците од претрпена штета предизвикана од пожар.**

Бидејќи никој не побара збор претресот беше заклучен и точката ставена на гласање

**ГЛАСАА: ЗА – 27 советници ПРОТИВ –нема ВОЗДРЖАНИ- нема**

Се констатира дека Одлуката е усвоена.

**18-та точка- Предлог-Одлука за одобрение за користење на името Аеродром од страна на Здружение Ракометен Клуб Голден Арт-КЛ 7 Скопје.**

**Советникот Дарко Масларковски** се јави за збор и праша дали седиштето на клубот е во Аеродром.

**Градоначалникот Тимчо Муцунски** одговори дека се работи за клуб во супер лига кое е со седиште на територија на Општина Аеродром и само сакаат во името на клубот да се додаде и Аеродром.

Бидејќи никој не се јави за збор точката беше ставена на гласање

**ГЛАСАА: ЗА – 20советници ПРОТИВ –нема ВОЗДРЖАНИ- нема**

Се констатира декаОдлуката е усвоена.

**19-та точка- Предлог-Одлука за давање на трајно користење на недвижни ствари.**

Бидејќи никој не се јави за збор точката беше ставена на гласање

**ГЛАСАА: ЗА – 23советници ПРОТИВ –нема ВОЗДРЖАНИ- нема**

Се констатира дека Одлуката е усвоена

**20-та точка-Предлог-Одлука за подигање спомен обележје на загинатиот граничен полицаец Игор Драганов.**

**Претставник од надлежната комисија Милка Тримчевска** даде образложение дека комисијата ги изгласала Сузана Павловска член на Советот на Општина Аеродром, Јелена Пејановиќ од Општинската администрација, Страшко Хаџи Коцев од Општинската администрација и двајца надворешни членови Мирослав Драганов и Никола Здравковиќ. Советничката предложи на Советот да се усвои Предлог-Одлуката.

Бидејќи никој не се јави за збор точката беше ставена на гласање

**ГЛАСАА: ЗА – 26советници ПРОТИВ –нема ВОЗДРЖАНИ- нема**

Се констатира дека Предлог-Одлуката е усвоена

**21-ва точка-Предлог-Одлука за давање навремено користење на недвижна ствар.**

Бидејќи никој не се јави за збор точката беше ставена на гласање

**ГЛАСАА: ЗА – 22советници ПРОТИВ –нема ВОЗДРЖАНИ- нема**

Се констатира дека Одлуката е усвоена

**22 точка-Предлог-Одлука за измена на Одлуката за задолжување на Раководителот на Одделението за комунални работи на Општина Аеродром, за преземање активности со цел регулирање на договорни обврски кон ангажирани сезонски работници во Општина Аеродром.**

**Советникот Дарко Масларковски** се јави за збор каде што кажа дека се надева овој состав во следниот буџет ќе предвиди с/ва и основање на Јавно Претпријатие за хигиена каде што овие чуѓе ќе бидат вработени, бидејќи само така ќе се види ефектот.

Бидејќи никој друг не се јави за збор точката беше ставена на гласање.

**ГЛАСАА: ЗА – 21советници ПРОТИВ –нема ВОЗДРЖАНИ- нема**

Се констатира дека Одлуката е усвоена

**23-та точка-Предлог-Одлука за давање согласност за примање на донација од страна на Олимписки комитет на Северна Македонија (МОК).**

Претставник од Општинската администрација даде образложение по однос на точката.

Со дадена забелешка во однос на донаторот наместо Олимписки комитет на Македонија да стои Меѓународена текбол федерација, Претседателот ја стави одлуката на гласање.

**ГЛАСАА: ЗА – 23советници ПРОТИВ –нема ВОЗДРЖАНИ- нема**

Се констатира дека Одлуката е усвоена.

**24-та точка- Советнички Прашања**

**-Советникот Милутин Ристески постави прашање** до Градоначалникот, ако раководството на ВМРО-ДПМНЕ е во лоши односи со Градоначалничката Арсовска, дали тоа ќе се одрази и на односите на Општина Аеродром со Град Скопје.

Втотото прашање: бидејќи Градоначалникот Муцунски воедно е и дел од раководството на ВМРО-ДПМНЕ, дали чувствува одговорност како дел од тоа раководство, бидејќи заедно со ВМРО-ДПМНЕ ги убедуваа граѓаните да гласаат за Градоначалничката Арсовска.

-**Градоначалникот Тимчо Муцунски одговори** дека како Градоначалник на Аеродром не би било коректно спрема граѓаните да говори како потпретседател на ВМРО-ДПМНЕ, бидејќи тука е платен да биде Градоначалник на Општина Аеродром. Градоначалникот одговори дека чувствува одговорност за реализација и на програмата на ВМРО-ДПМНЕ со која што настапивме да се избориме за Општина Аеродром и дека треба да направиме се што е возможно и ќе поддржи да се реализира се што е возможно од програмата за модерно Скопје**.**

**Советникот Милутин Ристески** се јави и постави дополнително прашање- дали се очекуваат некакви опструкции од Градоначалничката на Скопје имајќи ја во предвид оваа ситуација.

**Советникот Дарко Масларковски постави прашање**-на предходните седници поставив прашање за формирање на младинскиот совет на кое што не добив одговор, беше поставено прашање за тоалетите на кое што исто така не добив одговор. Зошто се поставуваат советнички прашања ако не се добиваат одговори.

-**Градоначалникот Тимчо Муцунски одговори-**За младинскиот совет имаше неколку повици но немаше заинтересирани, правиме и четврти повик каде што мотивираме за да се пријават. Во делот на узурпацијата на јавниот простор нашата инспекциска служба постапува, работиме на целосно почитување на Законите.

**Советникот Дарко Масларковски** се јави за збор и констатираше дека залудно постојат советнички прашања кога не се добиваат одговори.

**Советничката Александра Петковска-Николовска** постави прашање-колку точно топли оброци се направени после 15 Септември во градинката Буба Мара и колку лица со социјален ризик ги користеле тие оброци. Советничката имала информација дека неправилно се извршува хуманитарната цел.

**Одговор даде Градоначалникот Тимчо Муцунски**- храната се испорачува на вистинските места но краток е просторот каде што се испорачуваат тие оброци.

**Советникот Дејан Ристовски** постави прашање-На улицата трета Македонска бригада бр.5 не е инвестирано скоро ништо, влезовите на новите згради кои што се таму граѓаните се жалат на лоша инфраструктура и на лоши услуги. Дали во брзо време ќе има инвестиција.

**Градоначалникот Тимчо Муцунски одговори**-во буџетот кој што ќе го ставиме за следната година планираме поголема сума насочена кон инфраструктура, улици, тротоари и сл.

**Советничката Вангелина Мојаноска** постави прашање-во врска со јавниот оглас за стипендирање на ученици кои ќе се запишуваат на приватниот факултет за туризам и менаџмент, по кои критериуми е одлучено да се потпише меморандум за соработка само со овој приватен Универзитет, дали ова претставува дискриминација на останатите. Колку студенти ќе добијат стипендија, колкава ќе биде стипендијата на секој студент и зошто во јавниот оглас не се опфатени средношколците кои што имаат талент кон одредена област.

**Градоначалникот Тимчо Муцунски** одговори- се работи за Универзитет кој што и пристапи на Општината, понуди да даде стипендија. Секој приватен Универзитет кој што ќе понуди одредени стипендии наше е никогаш тоа што се нуди да не го одбиеме. Во никоја смисла ова не се сммета за дискриминација бидејќи самиот универзитет се понуди и истиот Универзитет се има понудено на повеќе Општини.

**Советничката Вангелина Мојаноска** постави дополнително прашање-дали имаме соработка со другите Универзитети затоа што поголемиот број средношколци кои што завршуваат се овде од Скопје и од тие причини каква е соработката на Општината со Универзитетите.

**Градоначалникот Тимчо Муцунски** одговори дека моментално има соработка со Универзитетот Св Кирил и Методиј и секој кој што е подготвен да соработува со нас нашите врати се широко отворени.

**Советничката Благица Сековска** постави прашање-зошто луѓето кои што се пријавиле за младинскиот совет не добиле никаков одговор дека конкурсот се растура а сега се објавува нов конкурс.

**Одговор даде претставник од Општинската администрација**-на првиот конкурс се пријавија 0 а на другиот само 1, тоа е раабота каде што младите самите треба да покажат иницијатива. Овој пат мислам дека конечно ќе имаме пријавени и ќе го формираме младинскиот совет. Ние сме прва Општина која што настапи и ги направи промените во делот на формирањето на младинскиот совет.

**Советникот Горан Костовски** постави прашања- дали ќе продолжат проектите, имаше проект со Градоначалничката на Град Скопје кој што беше презентиран пред изборите, проектот Мултимедијален став за млади. Дали има некакви разговори околу тој проект.

-Што планира Градоначалникот со растечките сметки за струја, дали ако се покачат сметките децата ќе учат од дома.

**Градоначалникот Тимчо Муцунски** одговори-Во врска со мултимедијалниот центар утврдена е локацијата каде би можело да биде тој проект, во моментов таа локација е на Државно земјиште со право на користење на Министерството за одбрана. Побарано е од Министерството за одбрана да го отстапи тоа место за користење на Општината, во меѓувреме разговараме и бараме начин.

Јавното Претпријатие кое што го формиравме за јавно осветлување ќе биде значителен чекор во намалување на трошоците за електрични трошења имаме некои планови во делот на инвестиции во делот на уличното осветлување во следниот период. Дечињата немаме опција освен да продолжат во училиштата, тоа се генерации кои што премногу време поминаа со он-лајн настава. Побаравме поддршка од Централната власт, сметам дека ќе ја добиеме но иако не ја добиеметаа помош ние како Општина ќе обезбедиме електрични функционирања на Основните училишта.

**Советникот Горан Костовски** постави дополнително-тука не слушнавме што ќе се превземе а многу слушавме од ВМРО-ДПМНЕ дека ако дојдат на Власт ќе ја сределе енергетската ситуација, дури не дозволувате иницијативи што се во врска со тоа да бидат разгледани на дневен ред.Советникот праша што ќе се превземе ако воопшто нема енергија.

**Градоначалникот одговори**-како што видов иницијативата не беше прифатена бидејќи истата не содржеше законски основ и не содржеше суштествени аспекти за истата да може да се реализира.

Обврската за обезбедување на парно греење за целиот Град Скопје вклучувајќи ги и Основните училишта ја превзема Претседателот на Владата уште пред неколку месеци. Општината Аеродром нема надлежност да обезбедува централно греење, ние ќе го направиме тоа што е во рамките на нашата надлежност.

**Советникот Горан Костовски** се јави за збор и кажа дека муабетот дека нема законска основа иницијативата не држи вода.

**Советникот Дарко Масларковски** побара Кирил Митановски кој што повеќе не е Советник да се смени во кризниот штаб со друг член од Левица.

Дневниот ред беше исцрпен.

Со тоа заврши 16-та седница на Советот на Општина Аеродром.

Претседател на Совет

на Општина Аеродром

Дејан Митески